CELEX: 32020D1339
Language: fi
Date: 2020-09-23 00:00:00
Title: Komission täytäntöönpanopäätös (EU) 2020/1339, annettu 23 päivänä syyskuuta 2020, valodiodeilla varustettujen tehokkaiden ajoneuvon ulkovalaisimien käytön hyväksymisestä Euroopan parlamentin ja neuvoston asetuksen (EU) 2019/631 nojalla innovatiiviseksi teknologiaksi tiettyjen kevyiden hyötyajoneuvojen hiilidioksidipäästöjen vähentämiseksi siltä osin kuin asia koskee yhdenmukaistettua kevyiden hyötyajoneuvojen kansainvälistä testimenetelmää (ETA:n kannalta merkityksellinen teksti)

28.9.2020   
               
               
                  FI
               
               
                  Euroopan unionin virallinen lehti
               
               
                  L 313/4
               
            
         KOMISSION TÄYTÄNTÖÖNPANOPÄÄTÖS (EU) 2020/1339,
         annettu 23 päivänä syyskuuta 2020,
         valodiodeilla varustettujen tehokkaiden ajoneuvon ulkovalaisimien käytön hyväksymisestä Euroopan parlamentin ja neuvoston asetuksen (EU) 2019/631 nojalla innovatiiviseksi teknologiaksi tiettyjen kevyiden hyötyajoneuvojen hiilidioksidipäästöjen vähentämiseksi siltä osin kuin asia koskee yhdenmukaistettua kevyiden hyötyajoneuvojen kansainvälistä testimenetelmää
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/631 (1) ja erityisesti sen 11 artiklan 4 kohdan,
         sekä katsoo seuraavaa:
         
                     (1)
                  
                  
                     Valmistajat Toyota Motor Europe NV/SA, Opel Automobile GmbH–PSA, FCA Italy SpA, Automobiles Citroën, Automobiles Peugeot, PSA Automobiles SA, Audi AG, Ford-Werke GmbH, Jaguar Land Rover Ltd., Hyundai Motor Europe Technical Center GmbH, Škoda Auto a.s., BMW AG, Renault SA, Honda Motor Europe Ltd, Volkswagen AG ja Volkswagen AG Nutzfahrzeuge toimittivat 19 päivänä joulukuuta 2019 yhteisen hakemuksen, jäljempänä ’hakemus’, joka koski valodiodeilla varustettujen tehokkaiden ajoneuvon ulkovalaisimien, jäljempänä ’tehokkaat ajoneuvon LED-ulkovalaisimet’, käytön hyväksymistä asetuksen (EU) 2019/631 11 artiklan mukaisesti innovatiiviseksi teknologiaksi, jolla vähennetään bensiinillä, dieselöljyllä ja tietyillä vaihtoehtoisilla polttoaineilla toimivien polttomoottorilla varustettujen kevyiden hyötyajoneuvojen hiilidioksidipäästöjä.
                  
               
                     (2)
                  
                  
                     Renault SA toimitti 20 päivänä helmikuuta 2020 hakijoiden puolesta täydentävän hakemuksen, joka koski kyseisen teknologian käyttöä tietyissä luokkaan N1 kuuluvissa vain sisäisesti ladattavissa hybridisähköajoneuvoissa, jäljempänä ’NOVC-HEV-ajoneuvot’. Koska täydentävä hakemus koskee samaa innovatiivista teknologiaa ja koska samoja ehtoja sovelletaan sen käyttöön asianomaisissa ajoneuvoluokissa, hakemus ja täydentävä hakemus on aiheellista käsitellä samassa päätöksessä.
                  
               
                     (3)
                  
                  
                     Hakemuksessa viitataan hiilidioksidipäästövähennyksiin, joita ei voida osoittaa komission asetuksessa (EU) 2017/1151 (2) vahvistetun yhdenmukaistetun kevyiden hyötyajoneuvojen kansainvälisen testimenetelmän, jäljempänä ’WLTP’, mukaisesti suoritetuilla mittauksilla.
                  
               
                     (4)
                  
                  
                     Hakemus on arvioitu asetuksen (EU) 2019/631 11 artiklan, komission täytäntöönpanoasetuksen (EU) N:o 427/2014 (3) sekä asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009 and Regulation (EU) No 510/2011” (versio V2 heinäkuulta 2018) (4) mukaisesti. Asetuksen (EU) 2019/631 11 artiklan 3 kohdan mukaisesti hakemuksen mukana oli riippumattoman, sertifioidun elimen laatima todentamiskertomus.
                  
               
                     (5)
                  
                  
                     Tiettyjen tehokkaiden ajoneuvon LED-ulkovalaisinten käyttö henkilöautoissa on jo hyväksytty komission täytäntöönpanopäätöksillä (EU) 2014/128/EU (5), (EU) 2015/206 (6), (EU) 2016/160 (7) ja (EU) 2016/587 (8) uuden eurooppalaisen ajosyklin (NEDC) mukaisesti sekä komission täytäntöönpanopäätöksellä (EU) 2019/1119 (9) WLTP:n mukaisesti, jäljempänä yhdessä ’aiemmat hyväksyntää koskevat täytäntöönpanopäätökset’, innovatiiviseksi teknologiaksi, jolla voidaan vähentää hiilidioksidipäästöjä tavalla, jota NEDC-testeihin tai WLTP-testeihin sisältyvät mittaukset eivät kata.
                  
               
                     (6)
                  
                  
                     Kun otetaan huomioon aiempien hyväksyntää koskevien täytäntöönpanopäätösten yhteydessä saadut kokemukset sekä raportit ja hakemuksessa annetut tiedot, on riittävällä tavalla ja kiistattomasti osoitettu, että tehokas ajoneuvon LED-ulkovalaisin tai tällaisten valaisimien asianmukainen yhdistelmä täyttää asetuksen (EU) 2019/631 11 artiklassa ja täytäntöönpanoasetuksessa (EU) N:o 427/2014 tarkoitetut perusteet ja vähentää hiilidioksidipäästöjä vähintään 0,5 g CO2/km verrattuna vastaaviin ajoneuvoon asennettuihin ulkopuolisiin vertailuvalaisimiin.
                  
               
                     (7)
                  
                  
                     Hakemuksessa viitataan paitsi ajoneuvon ulkovalaisimiin, joiden osalta tehokkaiden LED-valaisimien käyttö on jo hyväksytty innovatiiviseksi teknologiaksi aiemmilla hyväksyntää koskevilla täytäntöönpanopäätöksillä, myös äärivalaisimiin ja sivuvalaisimiin. Koska näitä valaisimia ei kytketä toimintaan WLTP-testin yhteydessä tehtävien mittausten ajaksi, on aiheellista hyväksyä tehokkaiden ajoneuvon LED-ulkovalaisimien käyttö myös näissä valaisimissa.
                  
               
                     (8)
                  
                  
                     Hakemuksessa esitetään menetelmä, jolla määritetään tehokkaiden ajoneuvon LED-ulkovalaisimien käytöstä saatavat hiilidioksidipäästövähennykset, kun valaisimia käytetään sellaisissa polttomoottorilla varustetuissa kevyissä hyötyajoneuvoissa ja tietyissä luokan N1 NOVC-HEV-ajoneuvoissa, jotka toimivat bensiinillä, dieselöljyllä, nestekaasulla (LPG), paineistetulla maakaasulla (CNG) tai E85-polttoaineella.
                  
               
                     (9)
                  
                  
                     Kun otetaan huomioon E85:n rajallinen saatavuus koko unionin markkinoilla, ei ole perusteltua erottaa tätä polttoainetta testausmenetelmässä bensiinistä.
                  
               
                     (10)
                  
                  
                     Hakijat ovat toimittaneet tutkimuksia, jotka tukevat sitä, että ajoneuvon ulkopuolella olevien valaisimien käyttötavat ovat kevyissä hyötyajoneuvoissa ja henkilöautoissa niin samanlaiset, että täytäntöönpanopäätöksessä (EU) 2019/1119 esitettyä menetelmää voidaan soveltaa myös kevyisiin hyötyajoneuvoihin.
                  
               
                     (11)
                  
                  
                     Sen sijaan kulmavalaisinten ja staattisten kääntyvien valaisimien osalta hakijat ovat ehdottaneet, että menetelmään sisällytettäisiin erityisiä käyttötekijöitä, jotka poikkeavat täytäntöönpanopäätöksessä (EU) 2019/1119 esitettyyn menetelmään sisältyvistä käyttötekijöistä. Koska hakijoiden kyseisille valaisimille ehdottamia käyttötekijöitä voidaan pitää maltillisempina kuin täytäntöönpanopäätöksessä (EU) 2019/1119 vahvistettuja käyttötekijöitä, on aiheellista lisätä kyseiset uudet tekijät tässä päätöksessä vahvistettavaan testausmenetelmään. Täytäntöönpanopäätöksessä (EU) 2019/1119 ei käsitelty äärivalaisimia ja sivuvalaisimia. Testausmenetelmään olisikin lisättävä myös niitä koskevia käyttötekijöitä ja tehonkulutusarvoja.
                  
               
                     (12)
                  
                  
                     Kun nämä lisäykset otetaan huomioon, täytäntöönpanopäätöksessä (EU) 2019/1119 vahvistettua testausmenetelmää olisi pidettävä asianmukaisena kyseisen innovatiivisen teknologian käytöllä kevyissä hyötyajoneuvoissa saatavien hiilidioksidipäästövähennysten määrittämiseksi.
                  
               
                     (13)
                  
                  
                     Tehokkaita ajoneuvon LED-ulkovalaisimia olisi käytettävä polttomoottorilla varustetuissa kevyissä hyötyajoneuvoissa ja sellaisissa luokan N1 NOVC-HEV-ajoneuvoissa, joiden osalta voidaan käyttää korjaamattomia mitattuja polttoaineenkulutus- ja hiilidioksidipäästöarvoja komission asetuksen (EU) 2017/1151 liitteen XXI alaliitteen 8 lisäyksessä 2 olevan 1.1.4 kohdan mukaisesti.
                  
               
                     (14)
                  
                  
                     Valmistajilla olisi oltava mahdollisuus hakea tyyppihyväksyntäviranomaiselta sertifiointia tehokkaiden ajoneuvon LED-ulkovalaisinten käytöllä saataville hiilidioksidipäästövähennyksille, kun tässä päätöksessä säädetyt edellytykset täyttyvät. Valmistajien olisi tätä varten varmistettava, että sertifiointihakemukseen liitetään riippumattoman ja sertifioidun elimen todentamisraportti, jossa vahvistetaan, että innovatiivinen teknologia täyttää tässä päätöksessä vahvistetut edellytykset ja että vähennykset on määritetty tämän päätöksen liitteessä vahvistetun testausmenetelmän mukaisesti.
                  
               
                     (15)
                  
                  
                     Jotta voitaisiin helpottaa kyseisen innovatiivisen teknologian laajaa käyttöönottoa uusissa ajoneuvoissa, valmistajalla olisi lisäksi oltava mahdollisuus hakea useista tehokkaista ajoneuvon LED-ulkovalaisimista saatavien hiilidioksidipäästövähennysten sertifiointia yhdellä hakemuksella. On kuitenkin syytä varmistaa, että jos tätä mahdollisuutta käytetään, sovelletaan mekanismia, jolla kannustetaan käyttämään ainoastaan niitä tehokkaita ajoneuvon LED-ulkovalaisimia, joilla saavutetaan paras tehokkuus.
                  
               
                     (16)
                  
                  
                     Tyyppihyväksyntäviranomaisen vastuulla on todentaa perusteellisesti, että tässä päätöksessä eritellyt edellytykset innovatiivisen teknologian käytöllä saatavien hiilidioksidipäästövähennysten sertifioinnille täyttyvät. Jos sertifiointi myönnetään, vastuullisen tyyppihyväksyntäviranomaisen olisi varmistettava, että kaikki sertifioinnissa huomioon otetut seikat kirjataan testausselosteeseen ja säilytetään yhdessä todentamiskertomuksen kanssa ja että nämä tiedot asetetaan pyynnöstä komission saataville.
                  
               
                     (17)
                  
                  
                     Euroopan parlamentin ja neuvoston direktiivin 2007/46/EY (10) liitteiden I, VIII ja IX mukaisissa asiaankuuluvissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi on innovatiiviselle teknologialle tarpeen määrittää yksilöllinen koodi.
                  
               
                     (18)
                  
                  
                     Vuodesta 2021 alkaen valmistajien omien hiilidioksidipäästötavoitteiden noudattaminen on vahvistettava WLTP:n mukaisesti määritettyjen hiilidioksidipäästöjen perusteella. Tämän päätöksen mukaisesti sertifioidulla innovatiivisella teknologialla saatavat hiilidioksidipäästövähennykset voidaan näin ollen ottaa huomioon valmistajien keskimääräisten hiilidioksidipäästöjen laskennassa vuodesta 2021 alkaen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Innovatiivinen teknologia
            Hyväksytään tehokkaiden valodiodien käyttö ajoneuvon ulkovalaisimissa, jäljempänä ’tehokkaat ajoneuvon LED-ulkovalaisimet’, asetuksen (EU) 2019/631 11 artiklassa tarkoitettuna innovatiivisena teknologiana bensiinillä, dieselöljyllä, nestekaasulla (LPG), paineistetulla maakaasulla (CNG) tai E85-polttoaineella tai näiden polttoaineiden yhdistelmällä toimivissa polttomoottorilla varustetuissa kevyissä hyötyajoneuvoissa sekä edellä mainituilla polttoaineilla tai niiden yhdistelmällä toimivissa luokan N1 sisäisesti ladattavissa hybridisähköajoneuvoissa (NOVC-HEV-ajoneuvot), joiden osalta voidaan käyttää korjaamattomia mitattuja polttoaineenkulutus- ja hiilidioksidipäästöarvoja asetuksen (EU) 2017/1151 liitteen XXI alaliitteen 8 lisäyksessä 2 olevan 1.1.4 kohdan mukaisesti, kun innovatiivisen teknologian käyttö tapahtuu yhdessä tai useammassa seuraavista ajoneuvon ulkovalaisimista:
            
                        a)
                     
                     
                        lähivaloa tuottava ajovalaisin (mukaan luettuna mukautuva etuvalaisujärjestelmä)
                     
                  
                        b)
                     
                     
                        kaukovaloa tuottava ajovalaisin
                     
                  
                        c)
                     
                     
                        etuvalaisin
                     
                  
                        d)
                     
                     
                        etusumuvalaisin
                     
                  
                        e)
                     
                     
                        takasumuvalaisin
                     
                  
                        f)
                     
                     
                        etusuuntavalaisin
                     
                  
                        g)
                     
                     
                        takasuuntavalaisin
                     
                  
                        h)
                     
                     
                        rekisterikilven valaisin
                     
                  
                        i)
                     
                     
                        peruutusvalaisin
                     
                  
                        j)
                     
                     
                        kulmavalaisin
                     
                  
                        k)
                     
                     
                        staattinen kääntyvä valaisin
                     
                  
                        l)
                     
                     
                        äärivalaisin
                     
                  
                        m)
                     
                     
                        sivuvalaisin.
                     
                  
         
            2 artikla
            Hakemus hiilidioksidipäästövähennysten sertifiointia varten
            
               1.   Valmistaja voi tähän päätökseen viittaamalla hakea tyyppihyväksyntäviranomaiselta sertifiointia hiilidioksidipäästövähennyksille, jotka saadaan käyttämällä yhtä tai useampaa tehokasta ajoneuvon LED-ulkovalaisinta.
            
            
               2.   Valmistajan on varmistettava, että sertifiointihakemukseen liitetään riippumattoman ja sertifioidun elimen laatima todentamiskertomus, jossa vahvistetaan, että 1 artiklassa säädetyt edellytykset täyttyvät.
            
            
               3.   Jos vähennykset on sertifioitu 3 artiklan mukaisesti, valmistajan on varmistettava, että sertifioidut hiilidioksidipäästövähennykset ja 4 artiklan 1 kohdassa tarkoitettu ekoinnovaatiokoodi kirjataan kyseisten ajoneuvojen vaatimustenmukaisuustodistukseen.
            
         
         
            3 artikla
            Hiilidioksidipäästövähennysten sertifiointi
            
               1.   Tyyppihyväksyntäviranomaisen on varmistettava, että innovatiivisen teknologian käytöllä saavutetut hiilidioksidipäästövähennykset on määritetty käyttäen liitteessä esitettyä menetelmää.
            
            
               2.   Jos valmistaja hakee sertifiointia hiilidioksidipäästövähennyksille, joita saadaan useammasta kuin yhdestä 2 artiklan 1 kohdassa tarkoitetusta tehokkaasta ajoneuvon LED-ulkovalaisimesta yhden ajoneuvoversion osalta, tyyppihyväksyntäviranomaisen on määritettävä, mistä testatusta tehokkaasta ajoneuvon LED-ulkovalaisimesta saadaan pienimmät tulokset hiilidioksidipäästövähennysten osalta ja kirjattava pienin arvo asiaa koskevaan tyyppihyväksyntäasiakirjaan.
            
            
               3.   Tyyppihyväksyntäviranomaisen on kirjattava tämän artiklan 1 ja 2 kohdan mukaisesti määritetyt sertifioidut hiilidioksidipäästövähennykset ja 4 artiklan 1 kohdassa tarkoitettu ekoinnovaatiokoodi asiaankuuluviin tyyppihyväksyntäasiakirjoihin.
            
            
               4.   Jos innovatiivinen teknologia on asennettu kahdella polttoaineella toimivaan (bi-fuel) tai polttoainevaatimuksiltaan joustavaan (flex-fuel) ajoneuvoon, hyväksyntäviranomaisen on kirjattava hiilidioksidipäästövähennykset seuraavasti:
               
                           a)
                        
                        
                           kun kyseessä ovat bensiiniä ja kaasumaisia polttoaineita käyttävät kahdella polttoaineella toimivat (bi-fuel) ajoneuvot, hiilidioksidipäästövähennykset nestekaasun (LPG) tai paineistetun maakaasun (CNG) polttoaineiden osalta
                        
                     
                           b)
                        
                        
                           kun kyseessä ovat bensiiniä ja E85:tä käyttävät flex-fuel-ajoneuvot, hiilidioksidipäästövähennykset bensiinin osalta.
                        
                     
            
               5.   Tyyppihyväksyntäviranomaisen on kirjattava kaikki sertifioinnissa huomioon otetut seikat testausselosteeseen ja säilytettävä se yhdessä 2 artiklan 2 kohdassa tarkoitetun todentamiskertomuksen kanssa ja asetettava kyseiset tiedot pyynnöstä komission saataville.
            
            
               6.   Tyyppihyväksyntäviranomainen voi sertifioida hiilidioksidipäästövähennykset ainoastaan, jos se toteaa innovatiivisen teknologian täyttävän tämän päätöksen 1 artiklassa vahvistetut edellytykset ja jos saadut hiilidioksidipäästövähennykset ovat vähintään 0,5 g CO2/km, kuten täytäntöönpanoasetuksen (EU) N:o 427/2014 9 artiklan 1 kohdan b alakohdassa täsmennetään.
            
         
         
            4 artikla
            Ekoinnovaatiokoodi
            
               1.   Annetaan tällä päätöksellä hyväksytylle innovatiiviselle teknologialle ekoinnovaatiokoodi ”35”.
            
            
               2.   Sertifioidut hiilidioksidipäästövähennykset, jotka on kirjattu viitaten 1 kohdassa tarkoitettuun ekoinnovaatiokoodiin, voidaan ottaa huomioon valmistajien keskimääräisten hiilidioksidipäästöjen laskennassa kalenterivuodesta 2021 alkaen.
            
         
         
            5 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 23 päivänä syyskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 111, 25.4.2019, s. 13.
         
            (2)  Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja komission asetuksen (EY) N:o 692/2008 kumoamisesta (EUVL L 175, 7.7.2017, s. 1).
         
            (3)  Komission täytäntöönpanoasetus (EU) N:o 427/2014, annettu 25 päivänä huhtikuuta 2014, kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EU) N:o 510/2011 mukaisesti (EUVL L 125, 26.4.2014, s. 57).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Komission täytäntöönpanopäätös 2014/128/EU, annettu 10 päivänä maaliskuuta 2014, valodiodeihin perustuvan lähivalomoduulin ”E-Light” hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 70, 11.3.2014, s. 30).
         
            (6)  Komission täytäntöönpanopäätös (EU) 2015/206, annettu 9 päivänä helmikuuta 2015, Daimler AG:n valodiodeilla varustettujen tehokkaiden ajoneuvon ulkopuolisten valaisimien käytön hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 33, 10.2.2015, s. 52).
         
            (7)  Komission täytäntöönpanopäätös (EU) 2016/160, annettu 5 päivänä helmikuuta 2016, Toyota Motor Europen valodiodeilla varustettujen tehokkaiden ajoneuvon ulkopuolella olevien valaisimien käytön hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 31, 6.2.2016, s. 70.)
         
            (8)  Komission täytäntöönpanopäätös (EU) 2016/587, annettu 14 päivänä huhtikuuta 2016, valodiodeilla varustetuissa tehokkaissa ajoneuvon ulkopuolella olevissa valaisimissa käytetyn teknologian hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 101, 16.4.2016, s. 17).
         
            (9)  Komission täytäntöönpanopäätös (EU) 2019/1119, annettu 28 päivänä kesäkuuta 2019, polttomoottorilla varustetuissa ajoneuvoissa ja vain sisäisesti ladattavissa hybridisähköajoneuvoissa käytettävien valodiodeilla varustettujen tehokkaiden ajoneuvon ulkovalaisimien käytön hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 176, 1.7.2019, s. 67).
         
            (10)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).
      
      
         
            LIITE
            Menetelmä, jolla määritetään tehokkaiden ajoneuvon LED-ulkovalaisimien käytöstä tietyissä kevyissä hyötyajoneuvoissa saatavat hiilidioksidipäästövähennykset
            1.   JOHDANTO
            Tässä liitteessä esitetään menetelmä, jolla määritetään hiilidioksidipäästövähennykset, jotka saadaan aikaan käyttämällä tehokasta ajoneuvon LED-ulkovalaisinta yhdessä tai useammassa 1 artiklassa luetelluista ajoneuvon ulkovalaisimista kyseisessä artiklassa tarkoitetuissa kevyissä hyötyajoneuvoissa.
            2.   TESTAUSOLOSUHTEET
            NOVC-HEV-ajoneuvoissa suurin käytettävissä oleva jännite saa olla enintään 60 volttia.
            Testausolosuhteiden on oltava E-sääntöjen nro 4 (1), 6 (2), 7 (3), 19 (4), 23 (5), 38 (6), 48 (7), 91 (8), 100 (9), 112 (10), 119 (11) ja 123 (12) vaatimusten mukaiset. Tehonkulutus määritetään E-säännön nro 112 kohdan 6.1.4 sekä mainitun säännön liitteen 10 kohtien 3.2.1 ja 3.2.2 mukaisesti.
            Kun kyse on lähivalojen mukautuvasta etuvalaisujärjestelmästä (AFS), joka kuuluu vähintään kahteen E-säännön nro 123 taulukossa 1 määritellyistä luokista C, E, V tai W, tehonkulutusmittaukset on tehtävä käyttäen kunkin luokan LED-valonlähteen valovoimaa (Pk), jossa k vastaa kutakin taulukossa 1 esitettyä E-säännön 123 mukaista luokkaa.
            Jos tutkimuslaitoksen kanssa on sovittu, että luokka C on LED-valonlähteen edustava/keskimääräinen valovoima kyseisessä ajoneuvosovelluksessa, tehonkulutusmittaukset on tehtävä samalla tavalla kuin minkä tahansa muun yhdistelmään kuuluvan LED-ulkovalaisimen osalta.
            
               Taulukko 1
            
            
               Lähivalojen AFS-järjestelmän luokat
            
            
                        Luokka
                     
                     
                        Ks. E-säännön nro 123 kohta 1.3 ja alaviite 2.
                     
                     
                        Prosenttia LED-valaisimen valovoimasta
                     
                     
                        Aktivointitila  (*1)
                        
                     
                  
                        C
                     
                     
                        Peruslähivalot (maantieajo)
                     
                     
                        100
                     
                     
                        Nopeus yli 50 mutta alle 100 km/h
                        Tai kun muun luokan (V, W, E) lähivaloa ei ole aktivoitu
                     
                  
                        V
                     
                     
                        Kaupunkiajo
                     
                     
                        85
                     
                     
                        Nopeus alle 50 km/h
                     
                  
                        E
                     
                     
                        Moottoritieajo
                     
                     
                        110
                     
                     
                        Nopeus yli 100 km/h
                     
                  
                        W
                     
                     
                        Huonot keliolosuhteet
                     
                     
                        90
                     
                     
                        Tuulilasinpyyhkimet käytössä yli 2 minuuttia
                     
                  2.1   Testauslaitteet
            
            Käytetään seuraavia testauslaitteita:
            
                        a)
                     
                     
                        virtalähde (esim. jännitteensäädin)
                     
                  
                        b)
                     
                     
                        kaksi digitaaliyleismittaria, joista toisella mitataan tasavirta ja toisella tasajännite.
                     
                  Kuvan 1 testijärjestelyssä tasajännitemittari on integroitu virtalähteeseen.
            
               
            2.2   Tehonsäästön määrittäminen
            
            2.2.1   Tehonkulutuksen mittausmenetelmä
            
            Virta mitataan kunkin yhdistelmään kuuluvan tehokkaan ajoneuvon LED-ulkovalaisimen osalta jännitteellä 13,2 V. Elektronisen valonlähteensäätölaitteen avulla toimivat LED-moduulit testataan hakijan antamien ohjeiden mukaisesti.
            Valmistaja voi pyytää, että virta mitataan lisäksi muilla jännitteillä, jos tällaisten mittausten tarpeellisuus voidaan osoittaa todennettujen asiakirjojen perusteella.
            Mittaukset (n) on joka tapauksessa tehtävä kullakin jännitteellä vähintään viisi kertaa peräkkäin. Käytetty jännite ja mitattu virta on kirjattava neljän desimaalin tarkkuudella.
            Tehonkulutus määritetään kertomalla jännite mitatulla virralla. Tehokkaan ajoneuvon LED-ulkovalaisimen tehonkulutuksen keskiarvo  [W] lasketaan kaavalla 1. Arvo otetaan huomioon laskelmissa neljän desimaalin tarkkuudella. Jos LED-lamppujen sähkönsyöttöön käytetään askelmoottoria tai elektronista säädintä, ei mittauksissa oteta huomioon tämän komponentin sähkökuormaa.
            
               
             jossa
            
                        
                           
                     
                     
                        on ajoneuvon kunkin LED-valaisimen i testattu jännite [V]
                     
                  
                        
                           
                     
                     
                        on ajoneuvon kunkin LED-valaisimen i mitattu virta [A]
                     
                  
                        n
                     
                     
                        on näytteestä tehtyjen mittausten määrä
                     
                  
                        j
                     
                     
                        on yksittäinen tehonkulutusmittaus
                     
                  Lähivalojen AFS-järjestelmän tapauksessa tehonkulutus  [W] lasketaan kunkin luokan k LED-tehonkulutuksen keskiarvona painotettuna nopeusaluekohtaisen WLTP-aikaosuuden mukaisesti noudattaen kaavaa 2.
            
               
             jossa
            
                        
                           
                     
                     
                        on tehonkulutus kunkin luokan k LED-valonlähteen valovoimalla perättäisten mittausten n keskiarvona [W]
                     
                  
                        K
                     
                     
                        on lähivalojen AFS-järjestelmään liittyvien luokkien lukumäärä.
                     
                  WLTP-aikaosuus on taulukon 2 mukainen kunkin luokan nopeusaluekohtainen WLTP-aikaosuus.
            
               Taulukko 2
            
            
               Nopeusaluekohtainen WLTP-aikaosuus
            
            
                        Nopeusalue
                     
                     
                        WLTP-aikaosuus
                     
                  
                        alle 50 km/h
                     
                     
                        0,588
                     
                  
                        50–100 km/h
                     
                     
                        0,311
                     
                  
                        yli 100 km/h
                     
                     
                        0,101
                     
                  Jos lähivalojen AFS-järjestelmä ei kuulu kaikkiin taulukossa 1 määriteltyihin neljään luokkaan, puuttuvien luokkien WLTP-aikaosuuksien arvot luetaan luokkaan C.
            2.2.2   Tehonsäästön laskeminen
            
            Kunkin tehokkaan ajoneuvon LED-ulkovalaisimen tehonsäästö (ΔPi) [W] lasketaan kaavalla 3.
            
               
            jossa
            
                        
                           
                     
                     
                        on ajoneuvon vertailuvalaisimen i tehonkulutus [W]
                     
                  
                        
                           
                     
                     
                        on ajoneuvon ekoinnovatiivisen valaisimen i keskimääräinen tehonkulutus [W].
                     
                  Ajoneuvon vastaavan vertailukohtana käytettävän valaisimen tehonkulutus otetaan taulukosta 3.
            
               Taulukko 3
            
            
               Ajoneuvon eri vertailuvalaisimien tehonkulutus
            
            
                        Ajoneuvon valaisin
                     
                     
                        Tehonkulutus PB [W]
                     
                  
                        Lähivaloa tuottava ajovalaisin
                     
                     
                        137
                     
                  
                        Kaukovaloa tuottava ajovalaisin
                     
                     
                        150
                     
                  
                        Etuvalaisin
                     
                     
                        12
                     
                  
                        Rekisterikilven valaisin
                     
                     
                        12
                     
                  
                        Etusumuvalaisin
                     
                     
                        124
                     
                  
                        Takasumuvalaisin
                     
                     
                        26
                     
                  
                        Etusuuntavalaisin
                     
                     
                        13
                     
                  
                        Takasuuntavalaisin
                     
                     
                        13
                     
                  
                        Peruutusvalaisin
                     
                     
                        52
                     
                  
                        Kulmavalaisin
                     
                     
                        44
                     
                  
                        Staattinen kääntyvä valaisin
                     
                     
                        44
                     
                  
                        Äärivalaisin (ajoneuvon leveys yli 2,1 m)
                     
                     
                        12
                     
                  
                        Sivuvalaisin (ajoneuvon pituus yli 6 m)
                     
                     
                        24
                     
                  3.   HIILIDIOKSIDIPÄÄSTÖVÄHENNYSTEN LASKEMINEN
            Hiilidioksidipäästövähennykset lasketaan kaavalla 4.
            
               
             jossa
            
                        v
                     
                     
                        on WLTP:n keskimääräinen ajonopeus eli 46,6 km/h
                     
                  
                        ηA
                        
                     
                     
                        on vaihtovirtageneraattorin hyötysuhde eli 0,67
                     
                  
                        UFi
                        
                     
                     
                        on ajoneuvon valaisimen käyttötekijä sellaisena kuin se on määritetty taulukossa 4
                     
                  
                        VPe
                        
                     
                     
                        on hyötytehon kulutus kunkin hyväksytyn polttoaineen osalta taulukon 5 mukaisesti
                     
                  
                        CF
                     
                     
                        on taulukossa 6 määritelty polttoaineen muuntokerroin.
                     
                  
               Taulukko 4
            
            
               Ajoneuvon eri valaisimien käyttötekijä
            
            
                        Ajoneuvon valaisin
                     
                     
                        Käyttötekijä (UF)
                     
                  
                        Lähivaloa tuottava ajovalaisin
                     
                     
                        0,33
                     
                  
                        Kaukovaloa tuottava ajovalaisin
                     
                     
                        0,03
                     
                  
                        Etuvalaisin
                     
                     
                        0,36
                     
                  
                        Rekisterikilven valaisin
                     
                     
                        0,36
                     
                  
                        Etusumuvalaisin
                     
                     
                        0,01
                     
                  
                        Takasumuvalaisin
                     
                     
                        0,01
                     
                  
                        Etusuuntavalaisin
                     
                     
                        0,15
                     
                  
                        Takasuuntavalaisin
                     
                     
                        0,15
                     
                  
                        Peruutusvalaisin
                     
                     
                        0,01
                     
                  
                        Kulmavalaisin
                     
                     
                        0,019
                     
                  
                        Staattinen kääntyvä valaisin
                     
                     
                        0,039
                     
                  
                        Äärivalaisimet (ajoneuvon leveys yli 2,1 m)
                     
                     
                        0,36
                     
                  
                        Sivuvalaisimet (ajoneuvon pituus yli 6 m)
                     
                     
                        0,36
                     
                  
               
            
               Taulukko 5
            
            
               Hyötytehon kulutus
            
            
                        Moottorityyppi
                     
                     
                        Hyötytehon kulutus VPe [l/kWh]
                     
                  
                        Bensiini/E85
                     
                     
                        0,264
                     
                  
                        Bensiini/E85, turbo
                     
                     
                        0,280
                     
                  
                        Dieselöljy
                     
                     
                        0,220
                     
                  
                        Nestekaasu (LPG)
                     
                     
                        0,342
                     
                  
                        Nestekaasu, turbo
                     
                     
                        0,363
                     
                  
                         
                     
                     
                        Hyötytehon kulutus VPe [m3/kWh]
                     
                  
                        Paineistettu maakaasu (G20)
                     
                     
                        0,259
                     
                  
                        Paineistettu maakaasu (G20), turbo
                     
                     
                        0,275
                     
                  
               
            
               Taulukko 6
            
            
               Polttoaineen muuntokerroin
            
            
                        Polttoainetyyppi
                     
                     
                        Muuntokerroin (CF) [g CO2/l]
                     
                  
                        Bensiini/E85
                     
                     
                        2 330 
                     
                  
                        Dieselöljy
                     
                     
                        2 640 
                     
                  
                        Nestekaasu (LPG)
                     
                     
                        1 629 
                     
                  
                         
                     
                     
                        Muuntokerroin (CF) [g CO2/m3]
                     
                  
                        Paineistettu maakaasu (G20)
                     
                     
                        1 795 
                     
                  4.   HIILIDIOKSIDIPÄÄSTÖVÄHENNYSTEN EPÄVARMUUDEN LASKENTA
            4.1   Yleinen menetelmä
            
            Hiilidioksidipäästövähennysten epävarmuus  [W] lasketaan kaavalla 5. Se saa olla enintään 30 prosenttia hiilidioksidipäästövähennyksistä.
            
               
            jossa
            
                        m
                     
                     
                        on testatun yhdistelmän LED-ulkovalaisimien lukumäärä
                     
                  
                        
                           
                     
                     
                        on kunkin ekoinnovatiiviseen ajoneuvoon asennetun järjestyksessä i:nnen LED-valaisimen tehonkulutuksen tilastollinen marginaali, joka lasketaan kaavalla 6.
                     
                  
               
            Lähivalojen AFS-järjestelmän tapauksessa tehonkulutuksen tilastollinen marginaali  [W] lasketaan kaavoilla 7 ja 8.
            
               
            
               
            jossa
            
                        n
                     
                     
                        on tehonkulutusmittausten lukumäärä, joka on vähintään 5 kohdan 2.2.1 mukaisesti
                     
                  
                        i
                     
                     
                        on ajoneuvon valaisin
                     
                  
                        j
                     
                     
                        on yksittäinen tehonkulutusmittaus
                     
                  
                        
                           
                     
                     
                        on tekijän Pk mittausten n keskiarvo
                     
                  
                        K
                     
                     
                        on lähivalojen AFS-järjestelmään liittyvien luokkien lukumäärä.
                     
                  5.   PYÖRISTYS
            Hiilidioksidipäästövähennykset  ja hiilidioksidipäästövähennysten epävarmuus  pyöristetään kahden desimaalin tarkkuuteen.
            Kutakin hiilidioksidipäästövähennyksen laskemisessa käytettyä arvoa voidaan käyttää pyöristämättömänä, tai ne on pyöristettävä pienimpään desimaalitarkkuuteen, jolla vähennyksen suurin kokonaisvaikutus (eli kaikkien pyöristettyjen arvojen yhteisvaikutus) on pienempi kuin 0,25 g CO2/km.
            6.   HIILIDIOKSIDIPÄÄSTÖVÄHENNYSTEN KYNNYSARVOA KOSKEVA TARKASTUS
            Tyyppihyväksyntäviranomaisen on varmistettava kunkin tehokkailla LED-ulkovalaisimilla varustetun ajoneuvon version osalta, että komission täytäntöönpanoasetuksen (EU) N:o 427/2014 9 artiklan 1 kohdan b alakohdassa määriteltyä vähimmäisarvoa noudatetaan.
            Kun tyyppihyväksyntäviranomainen varmistaa kynnysarvokriteerin noudattamisen, sen on kaavaa 9 soveltaen otettava huomioon kohdassa 3 määritetyt hiilidioksidipäästövähennykset ja kohdassa 4 määritetty epävarmuus.
            
               
            jossa
            
                        MT
                     
                     
                        on kynnysarvo, joka on 1 g CO2/km
                     
                  
                        
                           
                     
                     
                        on kohdassa 3 määritellyt hiilidioksidipäästövähennykset [g CO2/km]
                     
                  
                        
                           
                     
                     
                        on kohdan 4 mukaisesti laskettu hiilidioksidipäästövähennysten epävarmuus [g CO2/km].
                     
                  7.   HIILIDIOKSIDIPÄÄSTÖVÄHENNYSTEN SERTIFIOINTI
            Tyyppihyväksyntäviranomaisen täytäntöönpanoasetuksen (EU) N:o 427/2014 11 artiklan mukaisesti sertifioimat hiilidioksidipäästövähennykset  [g CO2/km] ovat kaavan 10 mukaisesti lasketut vähennykset.
            Hiilidioksidipäästövähennykset kirjataan jokaisen tehokkailla LED-ulkovalaisimilla varustetun ajoneuvoversion tyyppihyväksyntätodistukseen.
            
               
             jossa
            
                        
                           
                     
                     
                        on 3 kohdassa määritetyt hiilidioksidipäästövähennykset [g CO2/km]
                     
                  
                        
                           
                     
                     
                        on kohdan 4 mukaisesti laskettu hiilidioksidipäästövähennysten epävarmuus [g CO2/km]
                     
                  
               (1)  EUVL L 4, 7.1.2012, s. 17.
            
               (2)  EUVL L 213, 18.7.2014, s. 1.
            
               (3)  EUVL L 285, 30.9.2014, s. 1.
            
               (4)  EUVL L 250, 22.8.2014, s. 1.
            
               (5)  EUVL L 237, 8.8.2014, s. 1.
            
               (6)  EUVL L 148, 12.6.2010, s. 55.
            
               (7)  EUVL L 323, 6.12.2011, s. 46.
            
               (8)  EUVL L 164, 30.6.2010, s. 69.
            
               (9)  EUVL L 302, 28.11.2018, s. 114.
            
               (10)  EUVL L 250, 22.8.2014, s. 67.
            
               (11)  EUVL L 89, 25.3.2014, s. 101.
            
               (12)  EUVL L 222, 24.8.2010, s. 1.
            
               (*1)  Tarkastetaan aktivointinopeudet kussakin ajoneuvosovelluksessa E-säännön nro 48 kohdan 6.22.7.4.1 (luokka C), 6.22.7.4.2 (luokka V), 6.22.7.4.3 (luokka E) ja 6.22.7.4.4 (luokka W) mukaisesti.